**ΕΝΗΜΕΡΩΣΗ ΚΑΤΑΣΤΑΣΗΣ:**

Τόσο ο αεροψεκασμός σε περιοχές της κομητείας Plymouth όσο και ο ψεκασμός με φορτηγά στη νότια κομητεία Worcester ξεκίνησε το βράδυ της Τρίτης, 27 Αυγούστου. Είναι σημαντικό να σημειωθεί ό ψεκασμός εξαρτάται από τις καιρικές συνθήκες και τα σχέδια θα μπορεί να αλλάξουν μέχρι και την τελευταία στιγμή. **Χάρτες ψεκασμού και για τις δύο περιοχές είναι αναρτημένοι στον παρακάτω ιστότοποστον ιστότοπο Χάρτης ψεκασμού κουνουπιών (massnrc.org).** [**Mosquito Spray Map (massnrc.org)**](https://massnrc.org/spray-map/Region/List). Αυτοί οι χάρτες ενημερώνονται καθημερινά για να αντικατοπτρίζουν τις περιοχές που ψεκάστηκαν το προηγούμενο βράδυ. Οι περιοχές που εμπλέκονται αναφέρονται παρακάτω:

* **Ολοκληρώθηκε** Εναέριος ψεκασμός θα λάβει χώρα στη Κομητεία Plymouth County στις παρακάτω τοποθεσίες: Σε ολόκληρη τη πόλη Carver, και σε μέρη των παρακάτω πόλεων: Halifax, Kingston, Middleborough, Plymouth, Plympton, Rochester, και Wareham
* **Ολοκληρώθηκε** Ψεκασμός εδάφους από φορτηγά θα λάβει χώρα στις παρακάτω πέντε πόλεις στη νότια Κομητεία Worcester : Douglas, Dudley, Oxford, Sutton, και Uxbridge

Λόγω της ανάγκης διατήρησης της ευελιξίας ώστε να προσαρμόζεται ο ψεκασμός ανάλογα σε έκτακτες καιρικές συνθήκες, εάν βρίσκεστε σε μία από τις ζώνες ψεκασμού, θα πρέπει να υποθέσετε ότι η περιοχή σας ψεκάζεται κάθε βράδυ μέχρι να ελέγξετε τον χάρτη ψεκασμού και να επιβεβαιώσετε ότι η περιοχή σας έχει ψεκαστεί. Οι ψεκασμοί ξεκινούν το σούρουπο και θα ολοκληρώνονται κάθε μέρα τα ξημερώματα. Εάν δείτε αεροπλάνα στον αέρα ή φορτηγά στην περιοχή σας πριν από το σούρουπο, αυτό σημαίνει είτε ότι παίρνουν θέση τους είτε αναζητούν την περιοχή πριν αρχίσει ο ψεκασμός.

**Συχνές Απορίες Σχετικές με τον Ψεκασμό για την ΑΕΙ**

**Τι είναι η Ανατολική Εγκεφαλίτιδα Ιπποειδών (ΑΕΙ);**

Η Ανατολική εγκεφαλίτιδα των ιπποειδών (ΑΕΙ) είναι μια σπάνια αλλά σοβαρή ασθένεια που προκαλείται από έναν ιό ο οποίος μπορεί να προσβάλλει άτομα όλων των ηλικιών. Η ΑΕΙ γενικά μεταδίδεται στους ανθρώπους με τσίμπημα από κουνούπι που έχει μολυνθεί από τον ιό. Η ΑΕΙ μπορεί να προκαλέσει σοβαρή ασθένεια και πιθανώς να οδηγήσει στο θάνατο άτομα οποιαδήποτε ηλικιακής ομάδας. Ωστόσο, άτομα κάτω των 15 ετών και άνω των 50 ετών διατρέχουν ιδιαίτερο κίνδυνο. Η ΑΕΙ δεν εμφανίζεται κάθε χρόνο, αλλά με βάση τα τρέχοντα στοιχεία, υπάρχει υψηλός κίνδυνος εμφάνισης κρουσμάτων σε ανθρώπους το 2024.

**Τι σημαίνει η εύρεση παρουσίας θετικών δειγμάτων κουνουπιών;**

Επειδή η ΑΕΙ δεν εμφανίζεται κάθε χρόνο, η ανίχνευση του ιού της ΑΕΙ στα κουνούπια δείχνει ότι υπάρχει δραστηριότητα κατά την τρέχουσα εποχή. Υπάρχουν δύο είδη κουνουπιών που μπορεί να βρεθούν θετικά στον ιό της ΑΕΙ: τα είδη που τσιμπούν πτηνά και τα είδη που τσιμπούν θηλαστικά. Όταν ο ιός βρεθεί στα κουνούπια που τσιμπούν θηλαστικά, ο κίνδυνος να ασθενήσουν άνθρωποι αυξάνεται επειδή αυτά τα κουνούπια είναι πολύ πιο πιθανό να τσιμπήσουν ανθρώπους. Με βάση τα θετικά ευρήματα της ΑΕΙ στα κουνούπια φέτος, την εμφάνιση κρουσμάτων σε ζώα και ανθρώπους και τις προβλεπόμενες περιβαλλοντικές συνθήκες, υπάρχει υψηλός κίνδυνος εμφάνισης κρουσμάτων σε ανθρώπους σε περιοχές της νοτιοανατολικής Μασαχουσέτης και της νότιας κομητείας Worcester.

**Τι μπορεί να γίνει για να μειωθεί ο κίνδυνος της ΑΕΙ;**

Η κατανόηση του κινδύνου και η συνεχής επαγρύπνηση σχετικά με την λήψη μέτρων ατομικής προστασίας είναι οι καλύτεροι τρόποι μείωσης του κινδύνου από την ΑΕΙ. Αυτά τα προστατευτικά μέτρα περιλαμβάνουν:

* Χρήση εντομοαπωθητικών με δραστική ουσία καταχωρισμένη στην Υπηρεσία Προστασίας Περιβάλλοντος [ΕΡΑ] σύμφωνα με τις οδηγίες που αναγράφονται στην ετικέτα του προϊόντος οποτεδήποτε βρίσκεστε σε εξωτερικό χώρο,
* Όταν είστε έξω, φοράτε ενδύματα που καλύπτουν το δέρμα σας,
* Επαναπρογραμματίστε υπαίθριες δραστηριότητες ώστε να αποφεύγετε τις ώρες από το σούρουπο ως την αυγή,
* Ελέγξτε και επιδιορθώστε τρύπες στις σίτες ή αντικαταστήστε όσες δεν κλείνουν ερμητικά και
* μειώστε τους χώρους που έχουν στάσιμα νερά, όπου αναπαράγονται τα κουνούπια (π.χ. αφαίρεση δοχείων σκουπιδιών, γλαστρών, λουτρών πουλιών, πεταμένων ελαστικών ή άλλων δοχείων που συγκρατούν νερό). Αυτό είναι πιο χρήσιμο για τη μείωση του κινδύνου από τον ιό του Δυτικού Νείλου, αλλά είναι επίσης καλή πρακτική και κατά της ΑΕΙ.
* Σε κοινότητες οι οποίες ανήκουν σε μια από τις Περιοχές Ελέγχου Κουνουπιών (MCD), το τοπικό Συμβούλιο Υγείας συνεργάζεται με το MCD για τη λήψη αποφάσεων σχετικά με δραστηριότητες ελέγχου κουνουπιών όπως παραδείγματος τη μείωση των πληθυσμών των κουνουπιών ενώ βρίσκονται ακόμη στην ανώριμη ή προνυμφώδη τους κατάσταση και τη μείωση των πληθυσμών των ενηλίκων ιπτάμενων κουνουπιών με ψεκασμό εδάφους από φορτηγά.

**Πότε εξετάζεται η χρήση εναέριου ψεκασμού με εντομοκτόνα;**

Σε περιπτώσεις όπου υπάρχει υψηλός κίνδυνος να ασθενήσουν άνθρωποι, το σχέδιο αντιμετώπισης εκ μέρους της πολιτείας περιλαμβάνει τη χρήση αεροψεκασμού με εντομοκτόνα το βράδυ και ολονυχτίς για να μειωθεί ο αριθμός των μολυσμένων, ενήλικων κουνουπιών στις συγκεκριμένες περιοχές υψηλού κινδύνου. Σε ορισμένες κοινότητες στη Μασαχουσέτη πραγματοποιείται ήδη ψεκασμός εδάφους από φορτηγό.

 Πρέπει να σημειωθεί ότι παρότι ο αεροψεκασμός κρίνεται απαραίτητος για τη μείωση του κινδύνου στον άνθρωπο, από μόνος του **δεν θα εξαλείψει τον κίνδυνο**. Είναι σημαντικό οι κάτοικοι να προστατεύονται από τα τσιμπήματα των κουνουπιών μένοντας σε εσωτερικούς χώρους κατά τις ώρες αιχμής των κουνουπιών, χρησιμοποιώντας εντομοαπωθητικό όταν βρίσκονται σε εξωτερικούς χώρους, στραγγίζοντας λιμνάζοντα νερά όπου αναπαράγονται τα κουνούπια και επισκευάζοντας σίτες.

**Γιατί στη Κομητεία Worcester γίνεται ψεκασμός εδάφους από φορτηγά, ενώ στη Κομητεία Plymouth γίνεται αεροψεκασμός;**

Στη Κομητεία Plymouth, η Περιφέρεια Ελέγχου Κουνουπιών διενεργεί επίγειους ψεκασμούς από φορτηγά προκειμένου να καταπολεμήσει τα κουνούπια που έχουν προσβληθεί από την ΑΕΙ κατά τη διάρκεια της σεζόν. Ο κίνδυνος, ωστόσο, συνεχίζει να είναι αυξημένος. Λόγω αυτού του συνεχιζόμενου κινδύνου, θα χρησιμοποιηθεί αεροψεκασμός για να συμπληρώσει το έργο που έχει ήδη πραγματοποιηθεί σε περιοχές υψηλού κινδύνου στη Κομητεία του Plymouth. Στη νότια Κομητεία Worcester, μόνο δύο από τις πόλεις που διατρέχουν υψηλό ή κρίσιμο κίνδυνο περιλαμβάνονται στην Περιοχή Ελέγχου Κουνουπιών. Αυτές οι πόλεις έχουν λάβει ψεκασμό από φορτηγά προκειμένου να μειωθεί ο κίνδυνος, αλλά οι πέντε υπόλοιπες πόλεις δεν έχουν λάβει αντίστοιχο ψεκασμό. Σε αυτήν την περιοχή, θα γίνει επίγειος ψεκασμός από φορτηγά σε αυτές τις πέντε πόλεις στις οποίες δεν έχει ήδη γίνει ψεκασμός για τα κουνούπια για να μειωθεί ο κίνδυνος.

**Πως διεξάγονται ο αεροψεκασμός και ο επίγειος ψεκασμός από φορτηγά;**

Ο ψεκασμός ξεκινά ενωρίς το βράδυ και συνεχίζεται μέχρι περίπου τις 4:30 π.μ. το επόμενο πρωί. Οι επαγγελματίες ελέγχου κουνουπιών χρησιμοποιούν ένα εντομοκτόνο εγκεκριμένο για αυτή τη χρήση ως σπρέι εξαιρετικά χαμηλού όγκου (ULV). Οι ψεκαστήρες ULV εκτοξεύουν πολύ λεπτά σταγονίδια αερολύματος στον αέρα, τα οποία παραμένουν ψηλά και σκοτώνουν τα ενήλικα κουνούπια μόλις έρχονται σε επαφή με αυτά.

**Πόσο θα διαρκέσει ο αεροψεκασμός και ο επίγειος από φορτηγά;**

Ο αποτελεσματικός ψεκασμός εξαρτάται σε μεγάλο βαθμό από τις καιρικές συνθήκες και αλλαγές στο σχεδιασμένο πρόγραμμα μπορεί να συμβούν την τελευταία στιγμή. Αυτό σημαίνει ότι τα αναμενόμενα χρονοδιαγράμματα και οι ημερομηνίες ολοκλήρωσης υπόκεινται σε αλλαγές. Σχετικές πληροφορίες επ’ αυτού θα γνωστοποιούνται μόλις γίνονται διαθέσιμες.

**Ποιο εντομοκτόνο θα χρησιμοποιηθεί στο ψεκασμό;**

Το εντομοκτόνο που χρησιμοποιείται στις εναέριες εφαρμογές ψεκασμού ονομάζεται Anvil 10+10, και είναι προϊόν καταχωρισμένο στην Υπηρεσία Προστασίας Περιβάλλοντος ( EPA) και το οποίο έχει δοκιμαστεί εκτενώς και χρησιμοποιείται τόσο σε επίγειο ψεκασμό όσο και σε αεροψεκασμό στις ΗΠΑ για τον έλεγχο των κουνουπιών. Το Anvil 10+10 περιέχει δύο δραστικά συστατικά: Σουμιθρίνη (Sumithrin) και πιπερονυλοβουτοξείδιο (Piperonyl Butoxide) (PBO). Η Σουμιθρίνη είναι ένα πυρεθροειδές εντομοκτόνο που σκοτώνει τα έντομα όταν αυτά έρχονται σε άμεση επαφή μαζί του. Η Σουμιθρίνη βρίσκεται επίσης σε φυτοφάρμακα που χρησιμοποιούνται σε εσωτερικούς χώρους, σε σαμπουάν για κατοικίδια και σε θεραπείες ελέγχου τσιμπουριών. Το πιπερονυλοβουτοξείδιο αυξάνει την δράση της Σουμιθρίνης (Sumithrin )να σκοτώνει τα κουνούπια. Η Σουμιθρίνη και το PBO αποσυντίθενται μόλις εκτίθενται στο φως και στον αέρα και αδρανοποιούνται γρήγορα με χρόνο ήμισυς ζωής μικρότερο από μία ημέρα στον αέρα και στα φυτά. Αυτές οι ενώσεις έχουν αποδειχθεί εξαιρετικά αποτελεσματικές για τη θανάτωση των κουνουπιών παγκοσμίως για περισσότερα από 20 χρόνια.

**Το εντομοκτόνα αυτά χρησιμοποιούνται και σε άλλα μέρη για τον έλεγχο των κουνουπιών;**

Ναι. Άλλες Πολιτείες (π.χ.. Νέα Υόρκη, Nιου Τζέρσεϋ, Ιλινόις, Ντελαγουερ, Βόρεια Καρολίνα, Αρκάνσας, Φλόριντα, Αλαμπάμα, Λουϊζιάνα, Τέξας) χρησιμοποιούν τα ίδια προϊόντα τακτικά.

**Μπορούν αυτοί οι στοχευμένοι επίγειοι και εναέριοι ψεκασμοί με ενηλικιοκτόνα να βλάψουν τα έντομα ή την άγρια ​​ζωή;**

Η Υπηρεσία Προστασίας Περιβάλλοντος των ΗΠΑ (ΕΡΑ) έχει αξιολογήσει αυτά τα εντομοκτόνα ως προς την ασφάλεια τους και έχει αποφανθεί ότι δεν προκαλούν αδικαιολόγητο κίνδυνο σε πτηνά ή θηλαστικά, αν χρησιμοποιηθούν σύμφωνα με τις οδηγίες της ετικέτας του προϊόντος..

Το Anvil και άλλα παρόμοια εντομοκτόνα είναι τοξικά για τα ασπόνδυλα που κατοικούν στην ξηρά και στο νερό (π.χ. λιβελλούλες, σκαθάρια) και για τα ψάρια. Το ψάρεμα είναι λιγότερο επικίνδυνο σε μεγαλύτερες λίμνες από ό,τι είναι σε μικρότερες και οι κίνδυνοι για τα μεγάλα φυσικά υδάτινα σώματα είναι ελάχιστοι. Όσοι έχουν μικρές διακοσμητικές ψαρολίμνες στις αυλές τους, ωστόσο, καλό θα ήταν να τις σκεπάσουν κατά τη διάρκεια της νύχτας του ψεκασμού. Μπορείτε να ξεσκεπάσετε αυτές τις ιχθυοθήκες το πρωί μετά την ολοκλήρωση του ψεκασμού.

**Υπάρχει κίνδυνος για τις πηγές του πόσιμου νερού;**

Όχι. Οι αεροψεκασμοί δεν αναμένεται να έχουν καμία επίπτωση στα επιφανειακά ύδατα ή στο πόσιμο νερό. Οι επιφανειακές πηγές πόσιμου νερού χαρτογραφούνται και δεν θα πραγματοποιηθεί αεροψεκασμός πάνω από αυτές τις δεξαμενές παροχής νερού. Επίσης, το εν λόγω προϊόν αδρανοποιείται γρήγορα και αποσυντίθεται μόλις έρθει σε επαφή με το φως του ηλίου και στον αέρα, ενώ δεν διαλύεται εύκολα στο νερό και διασπάται από μικροοργανισμούς στα ρυάκια και σε υδάτινα σώματα που δέχονται το φως του ήλιου. Επομένως, δεν αναμένεται να βρεθούν κατάλοιπα στο νερό. Λόγω αυτών των χαρακτηριστικών και του γεγονότος ότι δεν πραγματοποιείται ψεκασμός πάνω από τις δεξαμενές παροχής πόσιμου νερού, δεν αναμένεται να εκτεθεί κάποιος στο εντομοκτόνο αυτό μέσω του πόσιμου νερού.

**Υπάρχουν επιπτώσεις στην υγεία που σχετίζονται με την έκθεση στο Anvil 10+10;**

 Το Anvil 10+10 εφαρμόζεται με χρήση αερολύματος εξαιρετικά χαμηλού όγκου (ULV) που χρησιμοποιεί πολύ μικρές ποσότητες του εντομοκτόνου. Είναι απίθανο για ένα άτομο να εκτεθεί σε ποσότητες που θα προκαλούσαν δυσμενείς επιπτώσεις στην υγεία του. Παρότι ιδιαίτερες προφυλάξεις είναι περιττές, οι κάτοικοι στις εν λόγω περιοχές που προτιμούν να αποφύγουν ή να ελαχιστοποιήσουν τυχόν έκθεση σ αυτό, μπορεί να παραμείνουν μέσα κατά τη διάρκεια του ψεκασμού. Άτομα με γνωστή ευαισθησία στις χημικές ουσίες ή με υπάρχουσες παθήσεις του αναπνευστικού, όπως το άσθμα, ενθαρρύνονται να μένουν σε εσωτερικούς χώρους κατά τη διάρκεια του ψεκασμού για να μειώσουν τις πιθανότητες επιδείνωσης αυτών των παθήσεων. Η κατανάλωση λαχανικών και φρούτων που καλλιεργούνται στην εν λόγω περιοχή ή πόσιμου νερού που μπορεί να λαμβάνεται από επιφανειακά ύδατα κοντά στις εργασίες ψεκασμού θεωρείται ασφαλής.

**Υπάρχουν προφυλάξεις που πρέπει να λάβω εάν γίνει ψεκασμός στην περιοχή μου;**

 Ο ψεκασμός γίνεται τη νύχτα και τα δραστικά συστατικά του εντομοκτόνου που χρησιμοποιείται για την εναέρια εφαρμογή για τον έλεγχο των κουνουπιών γενικά διασπώνται γρήγορα και δεν αφήνουν κατάλοιπα. Αν και δεν είναι απαραίτητο για τους περισσότερους ανθρώπους, υπάρχουν επιπλέον μέτρα που μπορεί να πάρει κανείς σε περιοχές όπου έχει προγραμματιστεί να γίνει ψεκασμός. Τα άτομα με γνωστή ευαισθησία σε χημικές ουσίες ή άτομα με υπάρχουσες αναπνευστικές παθήσεις, όπως το άσθμα, ενθαρρύνονται να μένουν σε εσωτερικούς χώρους κατά τη διάρκεια του ψεκασμού για να μειώσουν τις πιθανότητες επιδείνωσης αυτών των καταστάσεων. Άλλα μέτρα που μπορούν να ληφθούν υπόψη περιλαμβάνουν:

* Αυτοί που βρίσκεστε στη περιοχή που γίνεται ψεκασμός μπορείτε να κλείσετε τα παράθυρα και τους ανεμιστήρες που τραβούν αέρα από έξω. Κλείστε τα κλιματιστικά ή χρησιμοποιήστε τη ρύθμιση για ανακύκλωση του εσωτερικού αέρα. Αν κάνει πολύ ζέστη, μπορείτε να ανοίξετε τα παράθυρα ή να ενεργοποιήσετε ξανά τους ανεμιστήρες και τα κλιματιστικά αμέσως μετά την ολοκλήρωση του αεροψεκασμού.
* Να φέρετε τα κατοικίδια μέσα στο σπίτι κατά τη διάρκεια του ψεκασμού. Αν και τα κατοικίδια που θα παραμείνουν σε εξωτερικό χώρο θα μπορούσαν να εκτεθούν σε μικρές ποσότητες Anvil 10+10 από το ψεκασμό, αυτό δεν αναμένεται να προκαλέσει δυσμενείς επιπτώσεις στην υγεία τους. Πολλά τέτοια εντομοκτόνα περιέχονται σε διάφορα προϊόντα για τον έλεγχο τσιμπουριών εντόμων κλπ. τα οποία έρχονται σε άμεση επαφή με τα κατοικίδια (π.χ. περιλαίμια για ψύλλους, σαμπουάν για κατοικίδια, ντιπ).
* Αν εκτεθεί ρουχισμός ή αντικείμενα εξωτερικών χώρων στο ψεκασμό, πλύνετε τα με σαπούνι και νερό.
* Δεν απαιτούνται ειδικές προφυλάξεις ή περίοδοι αναμονής για υπαίθριες πισίνες.

Όπως αναφέρθηκε παραπάνω, μπορεί να θέλετε να σκεπάσετε μικρά ιχυθοδοχεία διακοσμητικά που μπορεί να έχετε στην αυλή σας κατά τη διάρκεια του νυχτερινού ψεκασμού. Αυτά τα ιχθυοδοχεία μπορείτε να τα ξεσκεπάσετε μετά το πέρας του ψεκασμού.

**Υπάρχουν περιορισμοί στην κατανάλωση φρούτων και λαχανικών από σπιτικούς κήπους ή τοπικές φάρμες;**

Όχι. Η Υπηρεσία Προστασίας Περιβάλλοντος (ΕΡΑ) των ΗΠΑ έχει καθιερώσει μια ανοχή (αποδεκτό επίπεδο) για το προϊόν που επιτρέπει την χρήση του για κουνούπια σε ευρεία περιοχή σε καλλιέργειες τροφίμων, κτηνοτροφικές καλλιέργειες, βοσκότοπους και βοσκοτόπους. Η εφαρμογή δεν αναμένεται να αφήσει ανιχνεύσιμα υπολείμματα σε καλλιέργειες τροφίμων, βοσκοτόπια ή κτηνοτροφικές καλλιέργειες. Τα ζώα μπορούν να βόσκουν σε περιοχές που έχουν υποστεί επεξεργασία μετά το ψεκασμό. Όπως πάντα, οι καταναλωτές θα πρέπει να ξεπλένουν με νερό όλα τα φρούτα και τα λαχανικά που καλλιεργούν ή αγοράζουν πριν από την προετοιμασία ή την κατανάλωση τους.

 Χρειάζεται να μεταφέρονται τα ζώα μέσα κατά τη διάρκεια του ψεκασμού?

‘Όχι, Τα Ζώα μπορεί παραμείνουν έξω κατά τον ψεκασμό και μπορούν να συνεχίσουν να βόσκουν στις περιοχές που έχουν ψεκαστεί.

**Πρέπει οι μελισσοκόμοι να λαμβάνουν ιδιαίτερες προφυλάξεις για την προστασία των μελισσών πριν ή μετά τον αεροψεκασμό;**

 Δεν αναμένονται αρνητικές επιπτώσεις στις αποικίες μελισσών καθώς ο αεροψεκασμός θα γίνει τη νύχτα. Εάν οι μέλισσες συγκεντρώνονται έξω από τις κυψέλες, οι μελισσοκόμοι μπορεί να εξετάσουν το ενδεχόμενο να εφαρμόσουν ένα κάλυμμα στην είσοδο της κυψέλης ή σε ολόκληρο το κουτί της κυψέλης χρησιμοποιώντας ένα χαλαρό βρεγμένο πανί (λινάτσα, σεντόνι κ.λπ.) για να αποτρέψουν την έξοδο των μελισσών αποφεύγοντας έτσι την άμεση επαφή τους κατά τον ψεκασμό. Αφαιρέστε τα καλύμματα και τα πρόσθετα κουτιά που τοποθετούνται στις κυψέλες το συντομότερο δυνατό το πρωί μετά την εφαρμογή του ψεκασμού.

 Εάν έχουν χρησιμοποιηθεί ακαρεοκτόνα και υπάρχει ανησυχία σχετικά με τον αερισμό κατά την κάλυψη που προτείνεται παραπάνω, οι μελισσοκόμοι μπορούν να εξετάσουν το ενδεχόμενο να προσθέσουν ένα επιπλέον κουτί από πάνω για να αυξήσουν τον αερισμό εντός της κυψέλης κατά τη διάρκεια του ψεκασμού. Αφαιρέστε τα καλύμματα και τα πρόσθετα κουτιά που τοποθετούνται στις κυψέλες το συντομότερο δυνατό το πρωί μετά το πέρας του ψεκασμού.

Το προϊόν που χρησιμοποιείται στο ψεκασμό έχει πολύ μικρό χρόνο ημιζωής (μία ημέρα) και διασπάται γρήγορα στο ηλιακό φως. Το Υπουργείο έχει πραγματοποιήσει έρευνα παρακολούθησης των κυψελών μελισσών κατά τη διάρκεια παρόμοιας προηγούμενης εναέριας επιχείρησης ψεκασμού και δεν έχει λάβει αναφορές για αρνητικές επιπτώσεις στις μέλισσες από τη χρήση αυτού του προϊόντος ψεκασμού.

Για περαιτέρω πληροφορίες σχετικά με τις μέλισσες, επικοινωνήστε με τις Υπηρεσίες Καλλιέργειών και ζιζανίων του Υπουργείου Αγροτικών Πόρων της Μασαχουσέτης (ΜDAR) στο τηλέφωνο (617) 626-1700.

**Ti πρέπει να κάνω εάν πιστεύω ότι αντιμετωπίζω ανεπιθύμητη αντίδραση από τον ψεκασμό με εντομοκτόνο;**

Εάν πιστεύετε ότι μπορεί να αντιμετωπίζετε τυχόν αρνητικές επιπτώσεις στην υγεία σας από εντομοκτόνα, τηλεφωνήστε στον πάροχο υγείας, γιατρό σας ή στο Κέντρο Ελέγχουν Δηλητήριων της Μασαχουσέτης στο τηλέφωνο 800-222-1222. Εάν χρειάζεστε άμεση ιατρική βοήθεια , καλέστε 911 για βοήθεια.

**Με ποιον μπορώ να επικοινωνήσω για να μάθω περισσότερα σχετικά με τον ψεκασμό στη περιοχή μου;**

Για πληροφορίες σχετικά με το καθεστώς της ανταπόκρισης του 2024, να ελέγχετε αυτή την ιστοσελίδα καθημερινά. Ενημερώσεις θα γίνονται επίσης από τα τοπικά μέσα ενημέρωσης.

Για πληροφορίες σχετικά με το τι έχει ήδη ψεκαστεί και τι απομένει να γίνει, παρακαλώ δείτε το χάρτη εδώ 2024 Εναέριος Χάρτης Ψεκασμού Μασαχουσέτης ( [2024 Massachusetts Aerial Spray Map](https://massnrc.org/spray-map/Region/List)). Ο Χάρτης αυτός θα ενημερώνεται καθημερινά

Για πληροφορίες σχετικά με τον εναέριο ψεκασμό, επικοινωνήστε με την Υπηρεσία Καλλιεργειών και Ζιζανίων του Υπουργείου Αγροτικών Πόρων της Μασαχουσέτης (ΜDAR) στη διεύθυνση: mosquitoprogram@mass.gov.

Για πιο ενημερωμένες πληροφορίες σχετικά με το κίνδυνο από τη ΑΕΙ και πως να προλάβετε την ασθένεια, τηλεφωνήστε στο Τμήμα Επιδημιολογίας του Υπουργείου Δημόσιας Υγείας (DPH) στο τηλέφωνο (617) 983-6800 ή επισκεφθείτε τον ιστότοπο του Υπουργείου Δημόσιας Υγείας (DPH )website στη διεύθυνση: [Mosquito-borne Diseases | Mass.gov](https://www.mass.gov/mosquito-borne-diseases) για ενημερωμένες αποτελέσματα για κουνούπια, χάρτες και περιστατικά θετικών δειγμάτων κουνουπιών.

Για ερωτήσεις σχετικά με την έκθεση στο φυτοφάρμακο, καλέστε το Υπουργείο Δημόσιας Υγείας , Γραφείο Κλιματολογικής και Περιβαντολογικές Υγείας στο τηλέφωνο  (617) 624-5757 ή μέσω email στο DPHToxicology@mass.gov.

Για γενικές πληροφορίες σχετικά με τον έλεγχο των κουνουπιών, επικοινωνήστε με την Επιτροπή Αποκατάστασης και Ελέγχου Κουνουπιών εντός του Υπουργείου Αγροτικών Πόρων ( MDAR) στο τηλέφωνο (508) 281-6786.